open-index/open-wikipedia-markdown huggingface dataset:
Käärmeennahkatakki

**Käärmeennahkatakki** () on yhdysvaltalaisen Tennessee Williamsin kirjoittama kolminäytöksinen näytelmä. Suvaitsemattomuutta ja intohimoa kuvaava näytelmä sai kantaesityksensä Broadwaylla Martin Beck Theatressa New Yorkissa 21. maaliskuuta vuonna 1957.

*Käärmeennahkatakki* on Williamsin aiemman näytelmän *Battle of Angels* (1940) uudelleenkirjoitus.

## Juoni

*Käärmeennahkatakki* sijoittuu pienen etelävaltiolaiskaupungin sekatavarakauppaan tammikuusta pääsiäissunnuntaihin. Kun käärmeennahkatakkiin sonnustautunut kitaristi Val Xavier saapuu kaupunkiin, sekatavarakaupan vanhan ja sairaan omistajan vaimo Lady Torrance näkee hänessä mahdollisuuden paeta ahdasmielisestä kaupungista. Kahden ulkopuolisen intohimoinen suhde herättää sittemmin pikkukaupungin yhteisön pinnan alla kyteviä kohtalokkaiksi koituvia jännitteitä.

### Henkilöhahmot

Näytelmän henkilöhahmoja ovat:

* Val Xavier
* Lady Torrance
* Jabe Torrance
* sheriffi Talbott
* hoitajatar Porter
* Dog Hamma
* Dolly Hamma
* Blanch Temple
* Eva Temple
* Pee Wee Binnings
* Beulah Binnings
* Carol Cutrere
* David Cutrere
* Vee Talbott
* herra Dubinsky
* avustajia

## Esityshistoriaa

*Käärmeennahkatakkia* esitettiin Lontoon West Endillä Haymarketin Theatre Royalissa vuosina 1988–1989. West Endiltä tuotanto siirtyi Broadwaylle, jossa sitä esitettiin Neil Simon Theatressa syksyllä 1989. Näytelmän Broadway-tuotannot vuosilta 1957 ja 1989 saivat yhteensä kolme Tony-ehdokkuutta.

Näytelmän ovat suomentaneet sekä Kirsti Jaantila että Lauri Sipari. *Käärmeennahkatakki* sai Suomen kantaesityksensä Tampereen Teatterissa 1960-luvun alussa. Sitä on myöhemmin esitetty Suomessa muun muassa Kansallisteatterissa vuonna 1987.

## Sovituksia

* Sidney Lumetin ohjaama elokuvasovitus *[[Käärmeennahkatakki (elokuva)|Käärmeennahkatakki]]* (*The Fugitive Kind*, 1960).
* Peter Hallin ohjaama televisioelokuvasovitus *[[Laskeva Orfeus]]* (*Orpheus Descending*, 1990).
* Bruce Saylorin ja J. D. McClatchyn oopperasovitus *Orpheus Descending* (1994).

## Lähteet

## Kirjallisuutta

* 

## Aiheesta muualla

* ''Käärmeennahkatakki'' Concord Theatricalsin sivustolla
Purduen yliopisto (Fort Wayne)

**Purduen yliopisto (Fort Wayne)** (, lyh. **PFW**) on Yhdysvaltain Indianassa sijaitseva julkinen yliopisto. Yliopisto on perustettu vuonna 2018, ja se sijaitsee Fort Waynen kaupungissa.

## Lähteet

## Aiheesta muualla
* Yliopiston verkkosivusto
Ballin osavaltionyliopisto

**Ballin osavaltionyliopisto** (, lyh. **BSU**) on Yhdysvaltain Indianassa sijaitseva julkinen yliopisto. Yliopisto on perustettu vuonna 1918, ja se sijaitsee Muncien kaupungissa.

## Lähteet

## Aiheesta muualla
* Yliopiston verkkosivusto
Orange Bowl

**Orange Bowl** on amerikkalaisen yliopistojalkapallon ottelu, joka pelataan uudenvuodenaattona tai -päivänä Miamissa, Floridassa. Ottelu on yksi kuudesta Bowl-ottelusta, jotka vuorotellen isännöivät yliopistojalkapallon puolivälieriä ja välieriä, joissa ratkaistaan NCAA:n I-divisioonan kansalliset mestarit. Muut Bowl-ottelut ovat Cotton Bowl, Fiesta Bowl, Peach Bowl, Rose Bowl ja Sugar Bowl.

## Lähteet
Ristikkosilta

**Ristikkosilta** tai **ansassilta** on siltatyyppi, jossa kantavana rakenteena ovat vinot ja pystysuorat tangot. Ristikkorakenne jakaa kuormitusta laajemmalle ja tekee sillasta kantavamman. Ristikkosiltaa on luonnehdittu myös vahvistetuksi palkkisillaksi. Siltatyyppi on yleinen rautatiesilloissa ja parhaimmillaan jännemitaltaan lyhyissä, alle satametrisissä silloissa; pidemmät sillat ovat sen sijaan usein riippusiltoja tai vinoköysisiltoja.

## Katso myös
* Riippuansassilta
* Tukiansassilta

## Lähteet
 

## Aiheesta muualla
Red Sebastian

**Seppe Guido Yvonne Herreman**, (s. 13. toukokuuta 1999 Oostende, Belgia) tunnettu ammattimaisemmin taiteilijanimellään **Red Sebastian**, on belgialainen laulaja ja lauluntekijä. Hän edusti Belgiaa kappaleellaan ”Strobe Lights” vuoden 2025 Eurovision laulukilpailussa Baselissa.

## Ura

Seppe Herreman syntyi 13. toukokuuta 1999 Oostenden rannikkokaupungissa Belgiassa. Vuonna 2013, ollessaan 14-vuotias, Herreman osallistui *Belgium’s Got Talent* -kilpailun (belgialainen versio *[[Got Talent]]* -ohjelmaformaatista) 2. tuotantokaudelle, jonka lähetti Belgian flaamilainen televisioyhtiö *Vlaamse Televisie Maatschappij* (VTM). Hän eteni kilpailun finaaliin asti esitettyään Christina Aguileran kappaleen ”Ain’t No Other Man”. Herreman lähti myöhemmin opiskelemaan laulamista Gentin *Koninklijke Academie voor Schone Kunsten van Gent* (KASK) -konservatorioon. Eräs hänen opettajistaan kyseisessä koulussa oli Stef Caers. Herreman osaa myös soittaa pianoa, jonka soittamista hän on harrastanut 9-vuotiaasta asti.

Vuonna 2019 Herreman jatkoi laulu-uraansa tällä kertaa taiteilijanimellään *Red Sebastian*, joka on saanut inspiraationsa *[[Pieni merenneito (vuoden 1989 elokuva)|Pieni merenneito]]* -elokuvan jamaikalaisaksentilla puhuvasta *Sebastian*-kuningasravusta. Herreman oli kyseisen elokuvan suuri fani nuorempana. Vuonna 2021 Red Sebastian julkaisi debyyttialbuminsa *You*, jonka pääsinglenä toimi ”Embrace Me”. Vuonna 2024 hän osallistui VTM:n lähettämään *Sing Again* -kykyjenetsintäohjelmaan, jossa hän eteni kilpailun finaaliin asti.

Vuonna 2025, allekirjoitettuaan levytyssopimuksen *CNR Records* -levy-yhtiön kanssa, Red Sebastianin ilmoitettiin olevan yksi kahdeksasta finalistista Belgian vuoden 2025 euroviisukarsintana toimineessa *Eurosong 2025* -kilpailussa, jota lähetti Belgian flaaminkielinen televisioyhtiö VRT 1. Red Sebastianin kilpailukappale on nimeltään ”Strobe Lights”, joka on kunnianosoitus belgialaiselle rave-kulttuurille. Red Sebastian voitti kilpailun finaalin, joka järjestettiin 1. helmikuuta 2025, ansaiten 423 pistettä ja täten hän edusti Belgiaa vuoden 2025 Euroviisuissa Baselissa.

## Diskografia
### Albumit

### EP-levyt

### Singlet

## Lähteet
* 

### Viitteet
Mamagama

**Mamagama** on vuonna 2021 Bakussa perustettu azerbaidžanilainen indiepop- ja vaihtoehtorockyhtye. Sen muodostavat laulaja Səfael "Asəf" Mişiyev, kitaristi Bəhruz "Huss" Əfəndiyev ja rumpali Allahverdi "Arif" Qumbətli. Mamagama edusti Azerbaidžania vuoden 2025 Eurovision laulukilpailussa Baselissa.

## Ura
Yhtye perustettiin vuonna 2021 Bakussa. Kaikilla yhtyeen jäsenillä on aiempaa kokemusta musiikillisista kokoonpanoista. Mamagama on esiintynyt monilla kansainvälisillä festivaaleilla.

Vuonna 2022 Mamagama osallistui *Kënga Magjike* -kilpailuun, joka on *[[Festivali i Këngës]]in* ohella yksi Albanian suurimmista ja tärkeimmistä musiikkifestivaaleista. He voittivat kilpailussa "kansainväliset artistit" -kategorian singlellä nimeltään "Dreamer". Vuoden 2022 loppupuolella Mamagama haki ehdokkuutta edustaa Azerbaidžania vuoden 2023 Euroviisuissa Liverpoolissa. Yhtye eteni viiden parhaan ehdokkaan joukkoon, joista Azerbaidžanin yleisradioyhtiö İTV valitsisi lopullisen ehdokkaan. Mamagama ei kuitenkaan päässyt edustamaan Azerbaidžania, sillä İTV valitsi maan edustajaksi duon nimeltä TuralTuranX ja heidän kappaleensa "Tell Me More".

4. helmikuuta 2025 İTV ilmoitti, että se oli valinnut Mamagaman edustamaan Azerbaidžania vuoden 2025 Euroviisuihin Sveitsin Baseliin.

## Musiikkityyli
Musiikissaan Mamagama yhdistelee perinteistä azerbaidžanilaista musiikkia modernin musiikin, kuten indie popin ja vaihtoehtorockin kanssa.

## Jäsenet
; Nykyiset jäsenet
* Səfael "Asəf" Mişiyev – laulu
* Bəhruz "Huss" Əfəndiyev – kitara
* Allahverdi "Arif" Qumbətli – rummut

; Entiset jäsenet
* Roman Ziljanev – kitara
* Klim Gudin – rummut

## Diskografia
### Singlet

## Lähteet
*

### Viitteet
Michael Penix Jr.

**Michael Penix Jr.** (s. 8. toukokuuta 2000 Cooksville, Tennessee, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Penix Jr. edustaa NFL-joukkue Atlanta Falconsia. Ennen NFL-uraansa hän pelasi Indianan yliopiston ja Washingtonin yliopiston joukkueissa. Falcons varasi hänet ensimmäisellä kierroksella kahdeksannella varausvuorolla . Kesäkuussa 2024 Penix Jr. teki Falconsin kanssa nelivuotisen ja yhteensä 22,8 miljoonan dollarin arvoisen tulokassopimuksen. Penix Jr. on pelannut viisi NFL:n runkosarjan ottelua. Näissä otteluissa hän on heittänyt 61 onnistunutta heittoa 105 heittoyrityksestä. Näillä heitoilla hän on heittänyt 775 heittojaardia, kolme touchdownia ja kolme syötönkatkoa. Hänen heittojensa onnistumisprosentti on 58,1 %. Hän on edennyt juoksemalla 11 jaardia ja tehnyt yhden touchdownin. Hän on rähmännyt pallon kaksi kertaa. Uran tilastot päivitetty kauden 2024 jälkeen.

## Lähteet
Aki Haaro

**Aki Eerikki Haaro** (s. 1971) on suomalainen liikemies ja entinen Nuorisosäätiön toimitusjohtaja, joka on tunnettu osallisuudestaan Suomen suurimpiin kuuluvassa talousrikosjutussa. Haaro  toimi Nuorisosäätiön asiamiehenä ja toimitusjohtajana vuodesta 2010 alkaen.

## Tausta
Haaro on koulutukseltaan yo-merkonomi. Hän on ennättänyt toimimaan 40 yhtiön toimitusjohtajana, kolmen yhtiön isännöitsijänä ja neljän yhtiön hallituksen jäsenä.

## Suomen Keskusta
Haaro aloitti Suomen Keskustanuorten parissa. Myöhemmin Haaro toimi puoluesihteeri Jarmo Korhosen läheisenä luottomiehenä Suomen Keskustan hallintopäällikkönä. Haaroa on kuvailtu "silloisen Korhosen lähimmäksi mieheksi". ''Suomen Kuvalehti'' uutisoi, että Korhonen ja Haaro kaatoivat ''Suomenmaata'' kustantavan Joutsen Median hallituksen. Haaro toimi Kehittyvien maakuntien Suomi -yhdistyksen varatilintarkastajana, joka ryvettyi Suomen vaalirahoituskohussa. Haaro toimi Menestyvä Suomi ry:n sihteerinä ja Maaseudun säätiön asiamiehenä. Menestyvä Suomi ry:n puheenjohtaja oli Suomen Keskustan yhteyspäällikkö Lasse Kontiola ja varapuheenjohtaja Korhonen. Haaro erosi hallintopäällikön tehtävästä vuonna 2010.

## Nuorisosäätiö
Ennen toimitusjohtajuutta Haaro toimi Nuorisosäätiön hallituksen jäsenenä. Haaro sai sakkorangaistuksen vuonna 2013, koska Nuorisosäätiö oli antanut sääntöjensä vastaisesti vaalitukea vuosina 1998-2009.

Haaro nimitettiin Nuorisosäätiön toimitusjohtajaksi 39-vuotiaana syyskuussa 2010. Hänen toimikautensa aikana Nuorisosäätiön taloustilanne heikkeni merkittävästi, mikä johti asuintalojen myynteihin ja vuokrien korotuksiin.

Perttu Nousiainen ja Haaro olivat molemmat korkeissa asemissa Nuorisosäätiössä ja joutuivat yhdessä epäiltyjen väärinkäytösten kohteeksi. Nousiainen toimi Nuorisosäätiön hallituksen puheenjohtajana ja Haaro säätiön toimitusjohtajana.

Toukokuussa 2024 Helsingin käräjäoikeus tuomitsi Haaron kuuden vuoden vankeuteen useista talousrikoksista.Tuomio sisälsi törkeän lahjuksen ottamisen elinkeinotoiminnassa; kaksi törkeää kavallusta; kaksi törkeää veropetosta; kahdeksan törkeää väärennystä.

Oikeuden mukaan Haaro otti vastaan lahjuksia yli 2,6 miljoonaa euroa ja kavalsi Nuorisosäätiöltä lähes 6,4 miljoonaa euroa. Hänet määrättiin myös maksamaan huomattavia vahingonkorvauksia asianomistajille, mukaan lukien Nuorisosäätiölle.

Jo ennen vuoden 2024 tuomiota Haaro oli ollut oikeudellisten ongelmien kohteena. Hänet oli aiemmin tuomittu hovioikeudessa luottamusaseman väärinkäytöstä liittyen epäiltyyn laittomaan vaalirahoitukseen Nuorisosäätiöstä.

Haaron tapaus on osa laajempaa Nuorisosäätiön taloussotkuihin liittyvää tutkintaa, joka on ollut yksi Suomen suurimmista talousrikostutkinnoista.

## Lähteet
Per-Martin Hamberg

**Per-Martin Hamberg** (14. heinäkuuta 1912 Grundsunda – 11. joulukuuta 1974 Lidingö) oli ruotsalainen radio- ja televisiotuottaja sekä säveltäjä. Hänestä tuli vuonna 1947 Ruotsin radion viihdeosaston päällikkö, ja hän loi 1950-luvun alussa suosittuja ohjelmia kuten *[[Frukostklubben]]*, *[[Tjugo frågor]]* ja *Karusellen*. Vuodesta 1955 hän työskenteli television ohjelmapäällikkönä. Hamberg myös sanoitti iskelmiä ja sävelsi musiikkia elokuviin.
## Lähteet

## Aiheesta muualla
Frukostklubben

**Frukostklubben** oli Sveriges Radion vuosina 1946–1978 tuottama viihdeohjelma, jota esitettiin aluksi lauantai- ja myöhemmin sunnuntaiaamuisin. Ohjelmaidean keksi yhdysvaltalaisen esikuvan pohjalta Per-Martin Hamberg ja juontajana toimi Sigge Fürst. Kaikkiaan *Frukostklubbenia* tehtiin 680 jakson verran.
## Lähteet
Stugun

**Stugun** on taajama Ragundan kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 574 asukasta vuoden 2023 lopussa.

## Lähteet

## Aiheesta muualla
Johan Gustaf Toivonen

**Johan Gustaf Toivonen** (14. helmikuuta 1863 Halikko – 4. helmikuuta 1925 Turku) oli suomalainen päätoimittaja ja opettaja.

Toivosen vanhemmat olivat talollinen Johan Gustaf Toivonen ja Karoliina Kustaantytär. Hän pääsi ylioppilaaksi 1883 Turun ruotsalaisesta klassillisesta lyseosta ja valmistui Helsingin yliopistosta filosofian kandidaatiksi 1889.

Toivonen oli opiskeluaikanaan Länsisuomalaisten Suomenmielisten puheenjohtajana ja hän osallistui kansanopistojen perustamistoimintaan. Hän oli jonkin aikaa Länsisuomalaisen Osakunnan v.t. kuraattorina ja useita vuosia osakunnan sihteerinä. Toivonen siirtyi sitten sanomalehtialalle. Hän oli ensin Tampereen Uutiset-lehden päätoimittajana, muutti sitten Kotkan suomalaisen sanomalehden päätoimittajaksi ja sen jälkeen Turkuun, jossa hän oli Uusi Aura-lehden toimitussihteerinä useita vuosia aina vuoteen 1913 saakka. Toivonen oli myös *Tullimiesten lehden* toimittajana koko lehden ilmestymisajan. 

Toivonen suoritti vielä lähes 60-vuotiaana lainopillisia tutkintoja ja toimi sitten varsinkin maalaisväestön asianajajana ja neuvonantajana, muun muassa Suomen kestikievarien luottamusmiehenä. Hän ajoi kestikievarien taksakysymyksen saattamista muuttuneita oloja vastaavalle kannalle. Vuodesta 1909 alkaen hän oli suomenkielen ja maantieteen opettajana Turun merikoulussa sekä syyslukukaudella 1924 maantieteen opettajana Turun meriopistossa. 

Toivonen teki tutkielman Halikon murteesta sekä kokosi laajan, aikanaan paljon käytetyn Turun ja Porin läänin kunnalliskalenterin. Hän julkaisi myös Halikon pitäjän vaiheista laajoja kirjoituksia ja harrasti sukututkimusta. 

## Julkaisuja
Nimellä *J. G. Toivonen*:
* *Tutkimus Halikon kielestä: Kielioppi ja kielennäytteitä*. Suomi, Kirjoituksia isänmaallisista aineista 3 jakso, 2 osa. Suomalaisen Kirjallisuuden Seura, Helsinki 1889
* *Sähkö: oppikirja sähkön alalla: käsikirja sähkötyömiehille: ruotsalaisen Karl Wallinin ja saksalaisen S. Frhr. Gaisbergin mukaan useain ammattimiesten suosiollisella avulla. Toimittanut J. G. Toivonen. Ilmestyi alunperin 7 vihkona vuosina 1898-1899. M. Lyytinen, Tampere 1899 
* Karl Wallin : *Sähkö. I, Sähkö ja sen käyttäminen valaistukseen ja työvoiman siirtämiseen*. Toimittanut J. G. Toivonen. M. Lyytinen, Tampere 1899
* *Kunnalliskalenteri 1902. I osa, Turun ja Porin lääni. II osa, Hämeen lääni*; koonnut J. G. Toivonen. Antti Mikkola, Turku 1902
* *Kestikievarikysymys: kestikievarien nykyisestä tukalasta asemasta: kyydityskysymys polttava*. Tekijät J. G. Toivonen ja [[Eino Kuusi]]. Maan kestikievarit, Turku 1917
* *Kestikievarikysymys: kestikievarien tukalasta asemasta*. Maan kestikievarit, Turku 1919
* *Tiedonanto kestikievareille''. 1921

## Lähteet
Tjugo frågor

**Tjugo frågor** oli Ruotsin radion vuosina 1948–1960 esittämä visailuohjelma, jossa panelistit (Astrid Lindgren, Stig Järrel ja Kjell Stensson) pyrkivät arvaamaan juontaja Per-Martin Hambergin valitseman sanan enintään kahdellakymmenellä kyllä tai ei -kysymyksellä. Ohjelman esikuva oli yhdysvaltalainen *Twenty Questions*.
## Lähteet
Stig Järrel

**Stig Järrel** (synt. **Olsson**; 8. helmikuuta 1910 – 1. heinäkuuta 1998) oli ruotsalainen näyttelijä ja revyyartisti. Hänet muistetaan erityisesti roolistaan ankarana latinanopettajana Alf Sjöbergin elokuvassa *Kiihko* () vuodelta 1944. Kaikkiaan hän esiintyi noin sadassa elokuvassa.

Järrel oli elämänsä aikana naimisissa muun muassa laulaja Karin Juelin ja näyttelijä Ingrid Backlinin kanssa.

## Rooleja
* *[[Får jag lov, magistern!]]* (1947) – Clemens Hartman

## Lähteet

## Aiheesta muualla
Super Bowl LIX

**Super Bowl LIX** oli järjestyksessään 59. NFL-liigan loppuottelu. Siinä ratkaistiin NFL-kauden 2024 mestari. Ottelussa kohtasivat Kansas City Chiefs ja Philadelphia Eagles. Ottelu pelattiin 9. helmikuuta 2025 Caesars Superdome -stadionilla New Orleansissa. Pelin lähetysoikeuksista Yhdysvalloissa vastasi Fox ja suoratoistopalvelu Tubi. Suomessa ottelun lähetti MTV.

Philadelphia Eagles voitti ottelusssa Chiefsin lukemin 40–22. Kyseessä oli uusinta kaksi vuotta aikaisemmin pelatusta Super Bowl LVII:sta, jossa Chiefs voitti Eaglesin. Eaglesin voiton myötä pelinrakentaja Jalen Hurts saavutti ensimmäisen Super Bowl-voittonsa ja ottelun arvokkaimman pelaajan palkinnon estäen Chiefsiä saavuttamasta kaikkien aikojen ensimmäistä Super Bowlin kolmoisvoittoa.

## Ottelupaikka

Super Bowl LIX pelattiin New Orleansissa paikallisen NFL-joukkueen kotiareena Caesars Superdomella. Vuonna 1975 avatulla urheilustadionilla on järjestetty aikaisemmin seitsemän Super Bowlia sekä viisi NCAA:n miesten yliopistokoripallon mestaruuskilpailua. Siellä on järjestetty myös yliopistojalkapallon Sugar Bowl vuodesta 1975 lähtien. Stadionia käytettiin hätäsuojana Katrina-hurrikaanin aikana. Stadionille tehtiin vuonna 2020 fanikokemusta nykyiaikaistava remontti, jonka viimeinen vaihe valmistui vuonna 2024.

## Viihde
Ennen ottelun alkua tapahtumassa esiintyivät louisianalaiset artistit Lauren Daigle ja Trombone Shorty. He esittivät kappaleen *America is Beautiful*. Heidän esityksensä jälkeen Ledisi esitti kappaleen *Lift Every Voice and Sing* ja Jon Batiste esitti kansallislaulun.

Puoliajan artistina nähtiin Kendrick Lamar. Lamarin esiintymiseen liittyi ennakkojännitteitä tämän *Not Like Us*-kappaleen vuoksi, joka pilkkaa kanadalaisräppäri Drakea. Show’n vierailevina tähtinä nähtiin Setä Samuliksi pukeutunut Samuel L. Jackson ja taustatanssijoiden seassa cripwalkannut tennistähti Serena Williams.

## Media
### Mainonta
Super Bowl LIX:ää seurasi yli 100 miljoonaa katsojaa Yhdysvalloissa. Tapahtuman lähetysoikeuksista vastasi Yhdysvalloissa Fox. Aikaisempina vuosina lähetystoiminnasta vastannut CBS myi 30 sekunnin mainospaikat vähintään 7 miljoonan dollarin kappalehintaan. Foxin toimitusjohtaja Lachlan Murdochin mukaan Super Bowl LIX:n mainospaikat myytiin ennätyshintaan. Aikaisempina vuosina mainospaikkojen arvo on noussut noin 100&nbsp;000 dollarilla vuotta kohden, mutta tänä vuonna nousu on on ollut tiettävästi lähempänä 500&nbsp;000 dollaria. Ainakin 10 mainosta on myyty 8 miljoonalla dollarilla.

### Suomessa
Suomessa Super Bowl LIX lähetettiin koko yön lähetyksenä MTV Katsomossa ja MTV3-kanavalta. Ottelun suomalaisina selostajina toimivat Mika Laurila ja Mikko Koikkalainen. Studioisäntä oli Peetu Pasanen ja asiantuntijoina Miro Kadmiry, Akseli Olin sekä Seppo Evwaraye.

## Lähteet
Göteborgs-Tidningen

**Göteborgs-Tidningen** (lyh. **GT**) on ruotsalainen vuonna 1902 Göteborgissa perustettu sanomalehti, joka on nykyisin osa *[[Expressen]]iä*. Se saavutti menestystä 1910- ja 1920-luvuilla, mutta ajautui sitten talousvaikeuksiin. Toisen maailmansodan jälkeen se muuttui iltapäivälehdeksi. Tabloid-koko oli otettu käyttöön jo vuonna 1942. Lehteä luettiin paljon, mutta sen taloudellinen tulos jäi heikoksi ja vuonna 1973 *[[Göteborgs-Posten]]* osti sen. GT yhdistettiin vuonna 1990 *[[Kvällsposten]]in* kanssa *iDAG*-lehdeksi, mutta ne erotettiin jälleen 1995. Göteborgs-Tidningen siirtyi *Expressenin* omistukseen 1997.

GT tunnettiin vuoteen 1951 saakka lempinimellä *den lella röa*, sillä se painettin vaaleanpunaiselle paperille.
## Lähteet

## Aiheesta muualla
* Lehden verkkosivut
Jättäytyminen

**Jättäytyminen** (vanh. ) on kristillisen mystiikan teologian ja askeettisen teologian parissa käytetty käsite, jolla tarkoitetaan Jumalalle antautumista. Käsitteen esikuvana ja lähtökohtana on Jeesuksen sanat ristillä *Isä, sinun käsiisi minä uskon henkeni.* (; vrt. ). Erilaisten filosofisten ja teologisten sidosten ja koulukuntien mukaan termi on saanut erilaisia sisältöjä. Sittemmin katolisessa teologiassa on torjuttu termin fatalismiin taipuva kvietistinen tulkinta.

## Lähteet

## Katso myös
*Ristin teologia
*Pimeä yö
*Jumalan läsnäolon harjoitus
*Ilon vuorille
*C’est la confiance
Hayat

**Hayat** on itäafrikkalainen etninen ryhmä, joka puhuu bantukieliin kuuluvaa hayan kieltä. 
Useimmat hayat asuvat Tansanian luoteisosassa Kagerajoen ja Viktoriajärven välisellä alueella. 

Hayat ovat perinteisesti järjestäytyneet noin 130 patrilineaaliseen klaaniin, joista jokaisella oli oma toteeminsa. Aiemmin klaanit jakaantuivat kahdeksaan ryhmään, joista jokainen oli mukama-nimisen hallitsijan alaisuudessa. Perinteisesti hallitsijat nimittivät alipäälliköitä ja virkamiehiä sekä kuninkaallisista että tavallisista klaaneista.

Osa hayoista on maanviljelijöitä, kun taas toiset elävät lähes kokonaan karjansa tuotteista. Kahvin, kotimaisen satokasvin, viljelyä laajennettiin Saksan ja Ison-Britannian hallinnon aikana, jolloin siitä tuli tärkein rahakasvi; perusruoka on keittobanaani. Hayat myös kalastavat paljon. Hayojen perinteisessä asuintalossa ei ole seiniä, mutta teräväkärkinen ruokokatto ulottuu lähelle maata. Hayat ovat hallinneet hiiliteräksen valmistuksen yli 2000 vuoden ajan.

## Lähteet
Marvin Harrison Jr.

**Marvin Harrison Jr.** (s. 11. elokuuta 2002 Philadelphia, Pennsylvania, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Harrison Jr. edustaa NFL-joukkue Arizona Cardinalsia. Ennen NFL-uraansa hän pelasi Ohion osavaltionyliopiston joukkueessa. Cardinals varasi hänet ensimmäisellä kierroksella neljännellä varausvuorolla . Toukokuussa 2024 Harrison Jr. teki Cardinalsin kanssa nelivuotisen ja yhteensä 35,75 miljoonan dollarin arvoisen tulokassopimuksen. Harrison Jr. on pelannut 17 NFL:n runkosarjan ottelua. Näissä otteluissa hänellä on 62 kiinniottoa, 885 kiinniottojaardia ja kahdeksan kiinniotolla tehtyä touchdownia. Hän on rähmännyt pallon kerran. Uran tilastot päivitetty kauden 2024 jälkeen.

## Lähteet
Chaggat

**Chaggat** on itäafrikkalainen etninen ryhmä, joka puhuu bantukieliin kuuluvaa chaggan kieltä. Useimmat chaggat asuvat Tansaniassa Kilimanjaron viljavilla etelärinteillä. He ovat yksi Tansanian varakkaimmista väestöyhmistä. Chaggat ovat Tansanian kolmanneksi suurin etninen ryhmä, vuonna 1988 heitä arvioitiin olleen noin 800&nbsp;000.

Viljava maa ja edistyneet viljelymenetelmät pystyvät elättämään tiheän asutuksen. He harjoittavat intensiivistä kasteluviljelyä pengerretyillä pelloilla. Peltoja voidaan viljellä jatkuvasti ilman kesannointijaksoja, koska niillä käytetään lantaa lannoitteena. Perussatokasvi on hirssi; myös keittobanaanit ovat tärkeitä. Kahvi on ollut tärkein rahakasvi 1920-luvulta lähtien. 

Chagga-yhteiskunnassa suku ja perintöoikeus määrittyvät patrilineaalisesti. Polygynia on yleistä. Miehet on ryhmitelty ikäryhmiin, jotka ovat samankaltaisia kuin maasailla. Ennen siirtomaa-aikaa chaggoja hallitsivat useat päälliköt jotka sotivat keskenään, saksalaiset käyttivät tätä hyväkseen ja tukivat ystävällismielisiä päälliköitä, jotka sitten pitivät muut kurissa.

## Lähteet
Lasse Kontiola

**Lasse Aatos Kontiola** (8. kesäkuuta 1980) on suomalainen poliitikko, entinen Suomen Kuljetus ja Logistiikka SKAL ry:n toiminnanjohtaja ja Suomen Keskustan entinen kehittämispäällikkö. 

## Ura
Kontiola on koulutukseltaan hallintotieteiden kandidaatti ja liiketalouden tradenomi.

Kontiola on työskennellyt kolmen keskustalaisen kansanedustajan avustajana, Euroopan parlamentin jäsenen erityisavustajana ja maa- ja metsätalousministeri Antti Kurvisen erityisavustajana. 

Kontiola toimi Suomen Keskustan kehittämispäällikkönä. Hän nousi julkisuuteen Suomen vaalirahoituskohun aikana vuonna 2008, koska hän toimi Kehittyvien maakuntien Suomi  (KMS) -yhdistyksen taloudenhoitajana. Kontiola oli perustamassa yhdistystä puoluesihteeri Jarmo Korhosen työhuoneessa. Kontiolalla oli yhdistyksen tilinkäyttöoikeudet, ja hän siirsi liikemies Kyösti Kakkosen lahjoitusvaroja keskustan puheenjohtaja Matti Vanhaselle. *[[Helsingin Sanomat]]* uutisoi vuonna 2009, että Kontiola ja hallintopäällikkö Aki Haaro avustivat tukilistojen teossa. Hänet liitettiin myös Rovaniemen moottorikelkkatehdasjupakkaan, jossa tontti myytiin Nova Group Oy:lle ja Nova Kiinteistökehitys Oy:lle. Yrityksiä johtivat Arto Merisalo ja Tapani Yli-Saunamäki. Kontiola ei jäävännyt itseään Rovaniemen kaupunginvaltuuston kokouksessa, jossa tontin myyntiä käsiteltiin. Poliisi epäili Merisalon, Yli-Saunamäen ja Kontiolan olleen KMS:n todelliset päättäjät. Helsingin käräjäoikeus tuomitsi Kontiolan rekisterimerkintärikoksesta ja kirjanpitorikoksesta 60 päiväsakkoon osana vaalirahajupakkaa vuonna 2012. Hannu Takkula epäili Kontiolan joutuneen syntipukiksi.

Vuonna 2007 Nova Group lahjoitti myös 125 000 euroa Menestyvä Suomi ry:lle , jonka puheenjohtajana oli Kontiola, varapuheenjohtajana Korhonen ja sihteerinä Haaro.

Kontiola toimi myöhemmin Keskustan Lapin piirin toiminnanjohtajana. Kontiola on toiminut Rovaniemen kaupunginvaltuutettuna ja kaupunginhalliituksen jäsenenä. Hänet valittiin Domus Arctica -säätiön hallituksen puheenjohtajaksi vuonna 2012. 

Suomen Kuljetus ja Logistiikka SKAL ry valitsi Kontiolan toiminnanjohtajaksi vuonna 2021.

Kontiola harkitsi lähtöä keskustan puoluesihteerikisaan vuonna 2023. Hän luopui ehdokkuudesta ja päätti keskittyä liikkeenjohdon konsultointiin keskittyvän Kasvuverso Oy:n perustamiseen ja kehittämiseen.

## Lähteet
Yhteisen elämän veljet

**Yhteisen elämän veljet** () oli Gerrit de Grooten (k. 1384) Deventerissä perustama vapaa kristillinen sääntökunnan kaltainen yhteisö, jonka jäsenet liittyivät toisiinsa yhteistä työtä ja uskonnollista kasvua varten devotio modernan mallin mukaan. He eivät olleet munkkeja eivätkä kerjäläisveljiä siihenastisten sääntökuntalaisten tapaan. Veljien taloista kuuluisia ovat Windesheimin kongregaatio lähellä Deventeriä ja Agnetenberg lähellä Zwollea. Saksassa tärkeimmät paikkakunnat olivat Köln ja Rostock. Lisäksi perustettiin sisartaloja. Varsinkin nuorten opettajina, kirjojen, myös Raamattujen, kopioijina ja kristillisten laupeudentöiden tekijöinä Yhteisen elämän veljet saivat keskiajan lopulla merkitystä myöskin Pohjois- ja Keski-Saksassa. Dominikaanit vastustivat yhteisen elämän veljiä, mutta esimerkiksi Nicolaus Cusanus ja  Erasmus Rotterdamilainen olivat heille kiitollisuudenvelassa koulutuksestaan. Pitkien neuvottelujen jälkeen, Jean Gersonin ja Pierre d'Aillyn puolustaessa heitä, Konstanzin (1414-18) ja Baselin (1431-49) reformikonsiilit tunnustivat Yhteisen elämän veljien aseman ja paavi Martinus V myönsi heille etuoikeuksia. Protestanttisen uskonpuhdistuksen jälkeen yhteisö vähitellen hiipui. Renessanssihumanismi ja reformaatio täyttivät sittemmin monia tämän maallikkoliikkeen alkuperäisiä tarkoituksia, vaikkakin veljien merkitystä reformaation edelläkävijänä on usein liioiteltu. Osa veljestaloista jatkoi Ranskan vallankumoukseen asti, Kölnin veljestalo lakkautettiin vuonna 1802. Yksi veljestaloista kääntyi kokonaisena yhteisönä luterilaiseksi. Tämä Herfordin veljien yhteisö, joka siirtyi reformaatiossa luterilaiseksi, säilyi luterilaisena veljestönä vuoteen 1841.

## Lähteet
Ministeripresidentti (Saksa)

**Ministeripresidentti** (saks. *Ministerpräsident,* kun kyse on miespuolisesta viranhaltijasta, ja *Ministerpräsidentin*, kun naispuolisesta) on Saksan osavaltioiden hallitusten johtajista käytetty nimitys, jota monissa muissa maissa vastaa termi *[[pääministeri]]*. Termi on käytössä kaikissa muissa Saksan osavaltioissa paitsi kaupunkiosavaltioissa Berliinissä, Bremenissä ja Hampurissa, joiden hallituksia johtaa pormestari.

## Lähteet
Southern Pacific Railroad

**Southern Pacific Railroad** on entinen yhdysvaltalainen yhtiö, jonka juuret ylsivät 1860-luvulle. Yhtiö omisti rautateitä sekä lennätinlinjoja niitten varrella. Myöhemmin yhtiö tunnettiin nimillä Southern Pacific Railroad Internal Network Telecommunications ja SPRINT, kuunnes T-Mobile hankki sen omistukseensa yrityskaupassa, joka toteutui vuonna 2020.

## Lähteet
Ånäset

**Ånäset** on taajama Robertsforsin kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 598 asukasta.

## Tunnettuja henkilöitä
* Carl Olof Rosenius (1816–1868), herätyssaarnaaja

## Lähteet

## Aiheesta muualla
Maapiispa

**Maapiispa** (saks. *Landesbischof*, kun kyse on miespuolisesta viranhaltijasta, ja *Landesbischöfin,* kun naispuolisesta) on hengellisen johtajan nimitys joissakin saksalaisissa evankelisissa maakirkoissa. Termi juontaa juurensa uskonpuhdistukseen, jolloin joidenkin reformaation läpikäyneiden alueiden maalliset hallitsijat omaksuivat itselleen piispan roolin hallitsemillaan alueilla. Maallisten maapiispojen toimi lakkasi ensimmäisen maailmansodan päätyttyä vuonna 1918, mistä lähtien maapiispan toimea ovat hoitaneet teologit.

## Lähteet
Lauri Juntunen

**Lauri Kalervo Juntunen** (22. kesäkuuta 1950 – 4. toukokuuta 2019 Turku) oli suomalainen ekonomi ja Motonetin perustaja.

Juntunen valmistui ekonomiksi Ruotsista. Hän perusti pienen työkalu- ja varaosakaupan 1980-luvun alun Turussa ja tämän jälkeen perusti Motonetin Turussa vuonna 1990. Motonet keskittyi autojen varaosien ja tarvikkeiden myyntiin. Vuonna 2006 Mononetin liikevaihto oli 48 miljoonaa euroa. Joensuulainen Broman Group osti Motonetin koko osakekannan vuonna 2007. Juntunen oli Turun suurituloisin 7,2 miljoonan euron tuloillaan vuonna 2007.

Juntunen ja Anneli Laine lahjoittivat Turun taidemuseolle Ferdinand von Wrightin *Tappelevat kukot*, Hugo Simbergin *Piiritanssin* ja Akseli Gallen-Kallelan *osaluonnoksen Aino-taruun* vuonna 2010.

Lauri Juntunen kuoli pitkäaikaiseen sairauteen vuonna 2019. Hänet on haudattu Turussa Turun hautausmaalle. 

## Lähteet
Kallinge

**Kallinge** on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 4&nbsp;579 asukasta vuoden 2023 lopussa.

## Kuvia

A 32A Lansen F17 Wing Gateguard.jpg|Kallingessa sijaitsee ilmavoimien joukko-osasto F 17.
Kallinge kyrka2.jpg|Kallingen kirkko


## Tunnettuja henkilöitä
* Kalle Miketinac (s. 1999), jääkiekkoilija

## Lähteet

## Aiheesta muualla
Riisiviinietikka

**Riisiviinietikka** on etikan laatu, joka valmistetaan riisiviinistä. Sitä käytetään enimmäkseen aasialaisperäisten ruokien kanssa. Japanilainen versio riisiviinietikasta on maultaan miedompaa ja kiinalainen versio voimakkaamman makuista. Riisiviinietikkaa käytetään kasvisruokien ja keittojen kanssa ja yleensä hapanimeliin ruokiin, marinadeihin ja pikkelseihin.

Riisiviinietikka valmistetaan kahdessa vaiheessa. Ensin riisi fermentoidaan sakeksi (riisiviiniksi) homeen (koji) ja hiivan avulla. Toisessa vaiheessa sakeen lisätään etikkabakteereja (acetobacter), jotka muuttavat alkoholin etikkahapoksi. Fermentointi kestää useita viikkoja tai kuukausia, ja lopuksi etikka suodatetaan ja pullotetaan käyttöön.

## Lähteet
Suklaalevite

**Suklaalevite** on levite, jonka valmistukseen on käytetty olennaisena osana kaakaota tai suklaata. Suklaalevitteet sisältävät usein myös hasselpähkinää ja joskus maitoa. Niiden yleisin valmistaja on Nutella. Niitä on Suomessa myös ainakin Xtra- ja Rainbow-merkkisinä. Suklaalevitettä voidaan tehdä myös kotitekoisesti käyttämällä ruokaöljyä ja tomusokeria. Suklaalevite sopii käytettäväksi esimerkiksi paahtoleivän päällä.

## Lähteet
Christoffer Bogislaus Zibet

**Christoffer Bogislaus Zibet** (25. joulukuuta 1740 Kvidinge – 16. toukokuuta 1809) oli ruotsalainen virkamies ja vapaaherra. Hän työskenteli kuninkaallisessa kansliassa vuodesta 1761 ja oli Kustaa III:n yksityissihteeri. Vuonna 1790 hänet valittiin Ruotsin akatemian jäseneksi. Zibetistä tuli pian Kustaa III:n murhan jälkeen ulkoministeriön valtiosihteeri, mutta Gustaf Adolf Reuterholmin johtama holhoojahallitus erotti hänet muiden Kustaan lähipiiriin kuuluneiden joukossa. Kustaa IV Aadolf palautti hänet virkaansa vuonna 1799, ja pari vuotta myöhemmin teki hänestä hovikanslerin. Vapaaherran aseman Zibet sai vuonna 1805.
## Lähteet

## Aiheesta muualla
Vaahtokarkkilevite

**Vaahtokarkkilevite** on vaahtokarkin makuinen levite, joka usein sisältää myös vaniljaa. Se sopii käytettäväksi paahtoleivän päällä ja yhdistettäväksi esimerkiksi hillon kanssa. Se sopii myös leivontaan. Sitä voidaan tehdä myös kotitekoisesti käyttämällä pääraaka-aineina kananmunan valkuaista ja glukoosisiirappia.

## Lähteet
Kuhasalon luostari

**Kuhasalon luostari** oli ortodoksinen erämaaluostari, joka toimi Joensuun Kuhasalossa 1530-luvulta mahdollisesti 1610-luvulle. Kuhasalo on entinen saari, joka on sittemmin maatunut niemeksi. Kuhasalon päässä on Kalmanniemi, jossa on ollut keskiajalla ortodoksikalmisto.

Luostarista tiedetään hyvin vähän mitään varmaa, koska se mainitaan ainoastaan 1500-luvun lopun autiotilaluettelossa ja Käkisalmen vuoden 1618 maakirjassa. Luostarin paikalla 2000-luvun alussa tehdyt arkeologiset kaivaukset eivät tuottaneet mitään selkeitä merkkejä luostarista. Kansanperinteessä luostarin perustaminen on kuitenkin yhdistetty pappismunkki Iljaan, joka teki lähetystyömatkoja Inkeriin, Karjalaan ja Lappiin vuosina 1534 ja 1535. Luostarin sijoittaminen Kuhasaloon liittyi todennäköisesti sekä alueen lohi- ja siikakalastuksen haltuunottoon että ortodoksisen kirkon vahvistamiseen Savon alueella vaikuttanutta läntistä kirkkoa vastaan.

Tahvo Könnönen on yhdistänyt seuraavan Iljasta kertovan kansanrunon Kuhasalon luostarin perustamiseen:
"*Vieras tuli Viron takoa, Pyhä Ilja Inkeristä, Alkoi kirkkoa kohota, Sääsynätä saaren päähän; Risti miehet mielihyvin, Vaimot vastenmielisetkin. Ilja, pyhän miehen poika, Veessä kastoi Karjalaiset, Silmät risti riitamiesten, Sovitti Sotaisen kansan, Iljalle ilon saattoi, Sulosanat Sotkumalle, Liperille liian hyvät.*"

Luostari autioitui ilmeisesti pitkän vihan aikaisissa kahakoissa vuosina 1581–1582, kun ruotsalaiset joukot tekivät hävitysretkiä Karjalaan, ja lähes koko Joensuun seudun asukkaat pakenivat. Luostari perustettiin kuitenkin mahdollisesti uudestaan 1600-luvun alussa, ja se hylättiin lopullisesti ennen Stolbovan rauhan solmimista vuonna 1617. On esitetty, että savolaiset olisivat hävittäneet luostarin vuonna 1611.

## Lähteet
* 

### Viitteet
Alppihiihdon maailmanmestaruuskilpailut 2025

**[[Alppihiihdon maailmanmestaruuskilpailut]] 2025** järjestettiin 4.–16. helmikuuta 2025 Itävallan Saalbachissa. Edellisissä MM-kilpailuissa mukana ollut henkilökohtainen alppiyhdistetty oli jätetty pois ohjelmasta, ja sen tilalle tuli joukkuealppiyhdistetty. Siinä kullakin joukkueella oli mukana yksi pujottelija ja yksi syöksylaskija, jotka suorittivat omissa lajeissaan yhden laskun niiden yhteisajan määrätessä lopputulokset.

## Ohjelma
Lähde: FIS

## Mitalistit
### Miehet

### Naiset

### Joukkuekilpailu

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
Sonjay Beats

**Sonjay Beats** (oik. **Jussi Poutiainen**) on suomalainen musiikkituottaja, säveltäjä ja miksaaja. 

Sonjay Beats on tuottanut musiikkia muun muassa Palefacelle, jonka kanssa hän aloitti rap-musiikin tekemisen jo 10-vuotiaina duolla nimeltä MC J & DJ K. Heidän ensimmäisen yhteisen kappaleensa nimi oli **A place called earth''<nowiki/>', ja se äänitettiin C-kasetille vuonna 1990. Samoihin aikoihin Sonjay Beats julkaisi ensimmäiset [[Tracker-musiikki|tracker-ohjelmalla]] tehdyt kappaleensa.

== Musiikki ==
Tunnettuihin Sonjay Beatsin tuotantoihin kuuluu muun muassa Palefacen ''<nowiki/>'Aakkosmurha**, joka on myös sovitettu suurille orkestereille, ja sitä ovat esittäneet muun muassa Kaartin soittokunta sekä Jyväskylä Big Band.

### Huomionosoituksia
Sonjay Beats on tuottanut muun muassa Palefacen kolmannen, old school -henkisen *<nowiki/>'Studio Tan' (2007)* -albumin kokonaisuudessaan. Soundin Arttu Tolonen arvioi levyn äärimmäisen harvinaiseksi puhdasveriseksi rap-levyksi, ja antoi sille neljä tähteä.

Vuonna 2024 julkaistiin kappaleen chiptune-henkinen jatko-osa *<nowiki/>'Aakkosmurha Pt. 2*', jonka myötä Sonjay Beats oli ehdolla SuomiRäpin Itsenäisyyspäiväjuhlassa Vuoden Tuottajaksi, ja 'Aakkosmurha Pt.2' Vuoden Biisiksi.

Yle kuvaili Sonjay Beatsin tuottamaa Paleface & Matre -albumia ''Food for the Gods'' *(2013)* suomen kansainvälisimpänä räpalbumina. Ja Soundi arvioi sen loistavaksi.

## Lähteet
Pohjaimukarppi

**Pohjaimukarppi** (*Hypentelium nigricans*) on imukarppeihin kuuluva kalalaji. Lajia tavataan makeista vesistä Pohjois-Amerikasta. 

## Koko ja ulkonäkö
Pohjaimukarppi kasvaa useimmiten noin 20–38 cm pitkäksi, ja voi suurimmillaan saavuttaa noin 60 cm:n pituuden. Naaraat ovat koiraita suurempia. Laji on ruumiinrakenteeltaan pitkänomainen, suuripäinen ja ruumis hoikkenee pyrstöä kohden. Pää on muodoltaan kulmikas ja kuono on pitkä. Kalan huulet ovat paksut ja niissä on nystyjä. Pohjaimukarpin selkäevä on lyhyehkö ja pyrstöevä on hieman haarautunut. Rintaevät  ovat leveät ja viuhkamaiset. Lisääntymisaikana pohjaimukarppikoiraiden vatsa- ja peräeviin sekä pyrstönvarteen muodostuu parittelussa auttavat lisäkkeet. Väriltään laji on vihertävän ruskea ja ruumiissa on tummempia satuloita ja laikkuja.

## Levinneisyys ja elintavat
Pohjaimukarpin levinneisyyden länsiraja kulkee Minnesotasta Oklahomaan ja idässä sitä esiintyy Ontarion eteläosista Georgiaan. Lajin elintympäristöä ovat kirkasvetiset hiekka- tai sorapohjaiset purot ja pienet joet. Kala liikkuu pohjalla pienissä parvissa ja kykenee pitämään itsensä paikallaan rintaeviensä avulla nopeastikin virtaavassa vedessä. Pohjaimukarppi syö hyönteisten ja pienten äyriäisten lisäksi levää ja käyttää kuonoaan ravinnonetsimiseen pohjasta. Lajin lisääntymiskausi on maaliskuulta toukokuulle ja kutu tapahtuu sorapohjalle matalissa vesissä.

## Lähteet
Kerttu Lehmus

**Kerttu Lehmus** (s. 16. syyskuuta 2005 Orivesi) on suomalainen Jääkiekkoilija.

## Ura
Lehmus aloitti jääkiekkouransa Oriveden Fortunassa, josta hän siirtyi Tampereen Ilvekseen vuonna 2019. Ilveksestä Lehmus siirtyi Team Kuortaneeseen, jossa hän on pelasi kaudesta 2020–21 kauteen 2024-25 asti. Kaudella 2024–25 Lehmus toimi joukkueen kapteenina. Kaudesta 2025-26 hän edustaa Merrimack Collegen joukkuetta Yhdysvaltojen yliopistosarjassa (NCAA).

Lehmus on edustanut Suomea alle 18-vuotiaiden maajoukkueessa, osallistuen muun muassa vuoden 2022 ja 2023 MM-kisoihin. Vuoden 2022 MM-kisoissa Lehmus voitti pronssia. Vuoden 2023 MM-kisoissa Lehmus toimi joukkueen varakapteenina.

## Tilastot

## Saavutukset
* 2018–19:
** Jr. A SM-turnaus (W) - Hopeamitali
* 2021–2022:
** European Youth Olympic Festival (EYOF) (W) - Pronssimitali
** U18 MM-kisat (W) - Pronssimitali
* 2022–2023:
** Naisten Liiga (W) - U18 Scholastic Player of the Year
** U20 SM-turnaus (W) - Hopeamitali
* 2023–2024:
** U20 SM-turnaus (W) - Hopeamitali
*2024–2025:
** U20 SM-turnaus (W) - Suomen mestari, kultamitali

## Lähteet
*
Annedalin kirkko

**Annedalin kirkko** () on Ruotsin Göteborgissa sijaitseva kivikirkko vuodelta 1910. Sen suunnitteli Theodor Wåhlin. Useimmista muista kirkoista poiketen se on rakennettu etelä-pohjoissuuntaisesti.
## Lähteet

## Aiheesta muualla
Marokonröllinurmikka

**Marokonröllinurmikka** (*Eragrostis barrelieri*) on heinäkasvien (Poaceae) heimoon, röllinurmikoiden (*Eragrostis*) sukuun kuuluva kasvilaji.

Marokonröllinurmikka on yksivuotinen, löyhästi mätästävä heinälaji. Sen korret voivat kasvaa noin puoli metriä korkeiksi. Lehtitupet ovat kaljuja ja kielekkeen paikalla on karvarivi. Lehtilavat ovat 3–13 cm pitkiä ja 2,5–3,5 cm leveitä, kaljuja ja muodoltaan tasasoukkia. Kukintona oleva röyhy on 7–16 cm pitkä, avoin ja muodoltaan soikea tai munamainen. Tähkylät ovat yleensä 5–7 mm pitkiä ja halkaisijaltaan 1,5–1,8 mm, mutta joskus pidempiäkin. Kussakin tähkylässä on tavallisesti 9–12 kukkaa, mutta joskus jopa 25 kukkaa. Tähkylöiden kaleet ovat keskenään erikokoisia, suikeita, köliselkäisiä ja teräväkärkisiä. Helpeet ovat 1,7–2,3 mm pitkiä, köliselkäisiä ja puikeansuikeita. Helpeissä on myös tunnusmerkilliset, selvästi erottuvat suonet. Kukissa on kolme hedettä, jotka ovat 0,2–0,3 mm pitkiä. Hedelmänä oleva jyvä on 0,6–1 mm pitkä ja muodoltaan soikean munamainen.

Marokonröllinurmikka kasvaa tavallisesti erilaisilla häirityillä kasvupaikoilla, kuten teiden varsilla, 45–1300 metrin korkeudella merenpinnasta. Lajia tavataan myös jokivarsilla ja rikkaruohona. Lajia tavataan Välimeren ympäristöissä, Aasian lounaisosissa sekä trooppisessa Afrikassa.

## Lähteet
* Flora of Zimbabwe: ''Eragrostis barrelieri'' 

## Aiheesta muualla
* iNaturalist: Marokonröllinurmikka (''Eragrostis barrelieri'')
* UniProt: Taxonomy – ''Eragrostis barrelieri'' 
* Global Biodiversity Information Facility (GBIF): ''Eragrostis barrelieri''
Håkon Bleken

**Håkon Bleken** (9. tammikuuta 1929 Trondheim – 21. tammikuuta 2025 Trondheim) oli norjalainen kuvataiteilija, joka tunnettiin erityisesti abstrakteista maalauksistaan. Niiden aiheena olivat usein inhimillinen kärsimys ja yhteiskunnallinen aktivismi. Blekenin ensimmäinen näyttely järjestettiin vuonna 1945, ja hän valmistui Norjan valtion taideakatemiasta vuonna 1953. Siellä häntä olivat opettaneet muun muassa Jean Heiberg ja Chrix Dahl. Bleken oli 1960-luvulla osa Gruppe 5 -taiteilijaryhmää. Saman vuosikymmenen aikana hänen tyylinsä alkoi muuttua figuratiivisemmaksi. Läpimurtonsa Bleken teki *Fragmenter av et diktatur* -hiilipiirustuksillaan, jotka olivat esillä ensimmäistä kertaa Kunstnernes Husissa vuonna 1970. Bleken käytti myös monia muita menetelmiä ja materiaaleja, kuten kollaasia, lasimaalausta ja vesivärejä. Hänen taidettaan on esillä monissa julkisissa rakennuksissa, muun muassa Spjelkavikin, Vålerengan ja Strindheimin kirkkojen lasimaalaukset ovat hänen luomuksiaan, ja Oslon keskusrautatieasemalla on hänen tekemänsä reliefi. Bleken myös kuvitti monia kirjoja.
## Lähteet

## Aiheesta muualla
Vexlum

**Vexlum Oy** on suomalainen teknologiayhtiö, joka on erikoistunut suurtehoisiin, kapean viivanleveyden lasereihin. Yritys on perustettu vuonna 2017, jolloin yritys teki teknologiansiirron Tampereen yliopiston Optoelektroniikan tutkimuskeskuksesta. Yhtiön mukaan sen tuotteet pohjaavat nk. VECSEL-teknologiaan, jonka etuja ovat erinomainen säteenlaatu sekä mahdollisuus laajaan aallonpituustarjontaan. Vexlum palkittiin Tampereen vuoden yrittäjänä vuonna 2023.

## Lähteet
Ainīn piiri

**Ainīn piiri** () on hallintopiiri Suğdin maakunnassa Tadžikistanissa. Sen keskus on Ainīn kylä. Piirin pinta-ala on 5&nbsp;200 neliökilometriä. Vuoden 2020 väestönlaskennan mukaan siellä oli 90&nbsp;048 asukasta.

Ainīn piiri rajoittuu lännessä Pandžakentin, pohjoisessa Šahristonin ja Devaštitšin, idässä Vuoristo-Masttšohin ja Raštin sekä etelässä Vahdatin, Varzobin ja Šahrinavin kaupunkeihin ja piireihin sekä lounaassa ja luoteessa Uzbekistaniin. Alue on hyvin vuoristoinen ja sen korkeuserot ovat suuret (950–5&nbsp;494 metriä merenpinnasta). Pohjoisessa kohoavat Turkestanvuoret, keskiosassa Zarafšonvuoret ja etelässä Hisorvuoret. Jokilaaksot ovat syviä ja kapeita. Hyötykaivannaisiin kuuluvat antimoni, elohopea, kivihiili, kulta, hopea, tina, volframi ja monimetallit.

Jokilaaksojen ilmasto on kesällä kuuma ja kuiva ja talvella leuto. Tammikuun keskilämpötila on –1:stä –3:een ja heinäkuun 17–21 astetta. Vuorilla ilmasto on kylmempi. Vuotuinen sademäärä on laaksoissa 160–190 ja vuorilla jopa 400 millimetriä. Tärkeimmät joet ovat Zarafšon, Fon, Iskandar, Pasrūd ja Jağnob. Piirissä sijaitsevat kauniit Iskandarkūl- ja Alovuddinjärvet.

Piiri on perustettu vuonna 1930 Zahmatobodin piirinä. Se nimettiin vuonna 1955 Ainīn piiriksi kirjailija Sadriddin Ainin mukaan. Vuosina 1963–1965 alue kuului Pandžakentin piiriin. Piirin kuuluu Zarafšonin taajama ja seitsemän maalaiskuntaa: Ainī, Anzob, Dardar, Rarz, Urmetan, Fondarjo ja Šamtutš. Kaupunkiväestön osuus on kolme prosenttia. Lähes kaikki asukkaat ovat tadžikkeja. Jağnobin laaksossa puhutaan muinaiseen sogdin kieleen perustuvaa jagnobia.

Piirin läpi kulkee Dušanbestä Xudžandiin johtava maantie, josta haarautuu tie Pandžakentiin. Ainīssa on lentokenttä.

Seudun pääelinkeino on maatalous. Vihannesten, perunan, viljan ja hedelmien viljelyn lisäksi harjoitetaan karjan- ja mehiläistenhoitoa. Ainīn piirillä on keinokasteltuja puuvilla- ja riisipeltoja Zafarobodin piirissä sekä perunapeltoja ja laidunta Šahristonin piirissä.

Piirin alueella toimivat Anzobin elohopea- ja antimonikaivos ja rikastamo sekä Fon-Jağnobin hiilikaivos. Muuta teollisuutta ei juurikaan ole. Suuri osa miesväestöstä työskentelee muualla siirtotyöläisinä..

Piiirin matkailuvaltteja ovat sen luonto ja helppo saavutettavuus. Historiallisia kohteita ovat Jağnobin, Iskandarkūlin ja Alovuddin laaksot sekä monet linnoitukset ja mausoleumit.

## Lähteet

## Aiheesta muualla
* Piirin sivusto
Walter Bergström

**Walter Bergström** (13. joulukuuta 1909 Helsinki – 6. helmikuuta 1985) 
oli tunnettu suomalainen moottoripyöräurheilija 1930-luvun lopulla ja sotien jälkeen 1950-luvun puoliväliin. Hän kilpaili niin luotettavuusajoissa kuin ratapuolella TT-ajoissa. Hänen uransa kesti 25 vuotta 1930-luvun alkuvuosista 1950-luvun lopulle. Hän oli mukana jo ensimmäisissä Eläintarhan ajoissa vuonna 1932 ja viimeisen kerran vuonna 1957 eli hän osallistui 25 vuoden aikana 19 Eläintarhanajoon.

Bergströmin arvokkaimmat voitot tulivat luotettavuusajoissa BMW-merkkisillä pyörillä. Hän käytti kilpauransa aikana myös muita TT-pyöriä kuten Raleigh, DKW, Norton ja Triumph, joista Bergström kilpaili voitokkaasti Eläintarhassa Nortonilla. Parhaana kilpailuvuotenaan hänellä oli vuosi 1949, jolloin hän voitti luotettavuusajossa Päijänteen ympäriajon ja TT-ajossa Eläintarhan ajojen suurten kilpakoneiden luokan voittaen sen hetken tunnetuimman suomalaisen TT-ajajan Raine Lampisen. Hän oli voittanut jo edellisenä vuonna Eläintarhan ajoissa vastaavan luokan ennen Lampista. Bergström voitti TT-ajoissa Pyynikinajon kolme kertaa eli kaksi kertaa suurten kilpakoneiden luokassa vuosina 1937 ja 1949 sekä keskikokoisissa 1939. Ruissalossa hän voitti useamman kerran. Toisen Päijänteen ajon Bergström oli voittamassa kolmen muun kilpailijan kanssa vuonna 1952. Kaikkiaan Bergström ajoi Päijänneajon 16 kertaa ja toimi sen jälkeen kilpailun ratamestarina aina 1960-luvun lopulle. 

Walter Bergströmin isä oli 1910- ja 1920-luvuilla pikaluistelijana tunnettu Waldemar Bergström ja Walterin nuoremmat veljet Holger ja Bertel kilpailivat menestyksekkäästi ratamoottoripyöräilyssä. Walter kilpaili isänsä Waldemarin lailla nuoruudessaan myös pikaluistelussa ja sijoittui vuoden 1929 SM-kisoissa yhteispisteissä neljänneksi.

Bergström toimi uransa jälkeen moottoriurheilussa tuomarointitehtävissä ja oman seuransa Helsingin Moottorikerhon (HLK) puheenjohtajana.

## Lähteet
Spermageddon

**Spermageddon** on vuonna 2024 ensi-iltansa saanut norjalainen animoitu komediaelokuva, jonka ohjasivat Tommy Wirkola and Rasmus A. Sivertsen.

## Ääninäyttelijät

### Suomenkielinen versio

## Lähteet